આપણાના મોટાભાગના લોકો શાળા કે કોલેજના જીવન દરમિયાન ખેલકૂદની પ્રવૃત્તિમાં સામેલ થતા હતા. કેટલાક લોકો તે સ્પર્ધાને ગંભીર માનતા હતા તો કેટલાક લોકો મસ્તી ખાતર ભાગ લેતા હતા. જ્યારે આપણે લોકો કામમાં વ્યસ્ત થઈ જઇએ છીએ ત્યારે આ પ્રકારની શારીરિક પ્રવૃત્તિઓ એકદમ અટકી જાય છે. આવી સ્થિતિ બિટ્સ પિલાનીના ભૂતપૂર્વ વિદ્યાર્થી અનુરાગ ગર્ગ, અંકિત અગ્રવાલ અને નરેન્દ્રધીરણ એસ. એ ઓલા, માઇવાશમાં કામ કરતાં પોતાની સાથે પણ અનુભવી. તેમને લાગ્યું કે તેઓ મોટાભાગનો સમય કમ્પ્યૂટરની સામે બેસી રહે છે. ગમે તે સમયે કામ કરે છે અને મોટાભાગે બિનઆરોગ્યપ્રદ ખોરાક ખાય છે. તેમને પણ એવું લાગવા માંડ્યું કે અન્ય નોકરિયાતોની જેમ તેમનું પણ વજન વધવા લાગ્યું છે. જે બીમારીઓને ખુલ્લું આમંત્રણ છે. અનુપમે ગત વર્ષે આહારની યોજના પણ બનાવી કે જેથી કરીને પોતાનાં વજન ઉપર કાબૂ મેળવી શકે. જોકે તેના માટે કેટલીક વસ્તુ બહારથી ખરીદવી પડતી હતી અને રોજ છ વખત ભોજન બનાવવું પડતું હતું આ કોશિશ કંટાળાજનક અને થકવી નાખનારી હતી.